b"\n_START_ARTICLE_\nHD 69830\n_START_SECTION_\nDisc de pols\n_START_PARAGRAPH_\nEl 2005, el telescopi espacial Spitzer va detectar pols al voltant d'aquesta estrella. Aquestes observacions s\xc3\xb3n consistents amb l'exist\xc3\xa8ncia d'un cintur\xc3\xb3 d'asteroides vint vegades m\xc3\xa9s massiu que el del sistema solar situat a l'interior d'una \xc3\xb2rbita equivalent a la de Venus. El cintur\xc3\xb3 seria tan massiu que els cels nocturns dels planetes pr\xc3\xb2xims brillarien amb una llum zodiacal 1000 vegades m\xc3\xa9s intensa que la vista des de la Terra, superant de molt la brillantor de la Via L\xc3\xa0ctia._NEWLINE_Tanmateix, la pols detectada podria ser causada per l'evaporaci\xc3\xb3 d'un cometa de la mida de Plut\xc3\xb3 pertorbat gravitacionalment cap a una \xc3\xb2rbita m\xc3\xa9s pr\xc3\xb2xima a l'estrella. A m\xc3\xa9s, l'an\xc3\xa0lisi de la pols, que inclou la pres\xc3\xa8ncia d'una forma d'olivina anomenada forsterita, \xc3\xa9s similar a la del cometa Hale-Bopp. D'altra banda, les probabilitats que l'Spitzer hagi detectat un supercometa caient cap a l'estrella, un esdeveniment rar i de curta durada, s\xc3\xb3n baixes."